CELEX: C2005/132/01
Language: et
Date: 2005-05-28 00:00:00
Title: Euroopa Kohtu (teine koda) 14. aprilli 2005. aasta otsus kohtuasjas C-460/01: Euroopa Ühenduste Komisjon versus Madalmaade Kuningriik (Liikmesriigi kohustuste rikkumine — Määrused (EMÜ) nr 2913/92 ja nr 2454/93 — Ühenduse välistransiit — Tolliasutused — Imporditollimaksude sissenõudmisemenetlus — Tähtajad — Eiramine — Ühenduste omavahendid — Kasutatavaks tegemine — Tähtaeg — Eiramine — Intressid — Asjaomane liikmesriik — Tasumata jätmine)

28.5.2005   
            
            
               ET
            
            
               Euroopa Liidu Teataja
            
            
               C 132/1
            
         
      EUROOPA KOHTU
   
   (teine koda)
   14. aprilli 2005. aasta otsus
   kohtuasjas C-460/01: Euroopa Ühenduste Komisjon versus Madalmaade Kuningriik (1)
   
   (Liikmesriigi kohustuste rikkumine - Määrused (EMÜ) nr 2913/92 ja nr 2454/93 - Ühenduse välistransiit - Tolliasutused - Imporditollimaksude sissenõudmisemenetlus - Tähtajad - Eiramine - Ühenduste omavahendid - Kasutatavaks tegemine - Tähtaeg - Eiramine - Intressid - Asjaomane liikmesriik - Tasumata jätmine)
   (2005/C 132/01)
   Kohtumenetluse keel: hollandi
   Kohtuasjas C-460/01: Euroopa Ühenduste Komisjon (G. Wilms ja H. M. H. Speyart), kohtudokumentide kättetoimetamise aadress Luxembourgis, v. Madalmaade Kuningriik (esindaja H. G. Sevenster), mille esemeks on EÜ artikli 226 alusel esitatud liikmesriigi kohustuste rikkumise tuvastamise hagi, tegi Euroopa Kohus (teine koda), koosseisus: koja esimees C. W. A. Timmermans ning kohtunikud R. Schintgen ja J. N. Cunha Rodrigues (ettekandja); kohtujurist C. Stix-Hackl, kohtusekretär M.-F. Contet, 14. aprillil 2005 otsuse, mille resolutiivosa on järgmine:
   
               1.
            
            
               Kuna Madalmaade Kuningriik ajavahemikul 1. jaanuarist 1991 kuni 31. detsembrini 1995
               
                           —
                        
                        
                           jättis tollivõla ning teiste asjassepuutuvate maksude kohta arvestuskande tegemata ja hiljemalt kolme päeva jooksul pärast nõukogu 14. juuni 1989. aasta määruse (EMÜ) nr 1854/89 tollivõlast tuleneva impordi- või eksporditollimaksu summa tasumise tingimuste ja arvestuskande tegemise kohta artikli 3 lõike 3 ja artikli 6 lõike 1 ning nõukogu 12. oktoobri 1992. aasta määruse (EMÜ) nr 2913/92, millega kehtestatakse ühenduse tolliseadustik artikli 218 lõike 3 ja artikli 221 lõike 1 kohaselt määratud tähtaega või hilisemat kuupäeva, mis tuleneb nõukogu 3. juuni 1971. aasta määrusest (EMÜ, Euratom) nr 1182/71, millega määratakse kindlaks ajavahemike, kuupäevade ja tähtaegade suhtes kohaldatavad eeskirjad, tollivõla summa võlgnikule teatamata, kui ühenduse välistransiidiprotseduuri printsipaal ei ole kolme kuu jooksul pärast lähtetolliasutuse poolt teatise, mille kohaselt ei esitatud kaubasaadetist sihttolliasutusele tähtaegselt, üleandmist, esitanud tõendeid kõnealuse transiidiprotseduuri eeskirjade järgimise kohta;
                        
                     
                           —
                        
                        
                           jättis komisjonile vastavad omavahendid aegsasti kasutatavaks tegemata, ja
                        
                     
                           —
                        
                        
                           keeldus maksmast vastavaid intresse,
                        
                     rikkus Madalmaade Kuningriik komisjoni 27. märtsi 1987. aasta määruse (EMÜ) nr 1062/87 ühenduse transiidiprotseduuri rakendamist käsitlevate sätete ja selle protseduuri lihtsustamise kohta, mida on muudetud komisjoni 2. septembri 1992. aasta määrusega (EMÜ) nr 2560/92, artikli 11a lõike 2 teise lõigu teisest lausest, komisjoni 21. aprilli 1992. aasta määruse (EMÜ) nr 1214/92 ühenduse transiidiprotseduuri rakendamist käsitlevate sätete ja selle protseduuri lihtsustamise kohta, mida on muudetud komisjoni 21. detsembri 1992. aasta määrusega (EMÜ) nr 3712/92, artikli 49 lõike 2 kolmandast lausest ja komisjoni 2. juuli 1993. aasta määruse (EMÜ) nr 2454/93, millega kehtestatakse rakendussätted nõukogu määrusele (EMÜ) nr 2913/92, millega kehtestatakse ühenduse tolliseadustik artikli 379 lõike 2 kolmandast lausest, samuti nõukogu 29. mai 1989. aasta määruse (EMÜ, Euratom) nr 1552/89, millega rakendatakse ühenduste omavahendite süsteemi käsitlev otsus 88/376/EMÜ, Euratom artiklitest 2, 9, 10 ja 11 tulenevaid kohustusi.
            
         
               2.
            
            
               Jätta kohtukulud Madalmaade Kuningriigi kanda.
            
         
      (1)  EÜT C 84, 6.4.2002.